འདི་གར་བོད་ནང་ནས་ཁུངས་ལྡན་གནས་ཚུལ་འབྱོར་བ་ལྟར་ན།ཟླ་འདིའི་ཕྱི་ཚེས་༦ཉིན་གྱི་ཉིན་རྒྱབ་བོད་ནང་གི་ཆུ་ཚོད་༢པ་ཡས་མས་སུ།སྡེ་དགེ་རྫ་ཁོག་རྫ་དགོན་གསར་དགོན་གྱི་རང་ལོ་༡༧ཡིན་པའི་དགེ་འདུན་པ་པདྨ་རྡོ་རྗེ་ཞུ་བ་ཞིག་གིས།ཁམས་དཀར་མཛེས་རྫོང་གི་ཁྲོམ་གཞུང་དུ་༼ྋརྒྱལ་བ་རིན་པོ་ཆེ་སྐུ་ཚེ་ཁྲི་ལོར་བརྟན་པ་ཤོགཁོང་བོད་དུ་གདན་འདྲེན་ཞུ་དགོས།༽ཞེས་ཞི་བའི་སྐད་འབོད་གནང་ཡོད་པ་དང་།ཞི་རྒོལ་གནང་ནས་ཅུང་ཙམ་ལས་མ་འགོར་བར་ཉེན་རྟོག་པ་བདུན་བརྒྱད་ཅིག་བསླེབས་ཏེ།ཁོང་ལ་རྡུང་རྡེག་དྲག་པོ་བཏང་ནས་བཙན་འཁྲིད་བྱས་ཡོད་པ་དང་།སྐབས་དེར་དངོས་སུ་མཐོང་མཁན་གྱི་བོད་མི་ཚོས།ཉེན་རྟོག་པས་གང་བྱུང་གཅར་རྡུང་བཏང་སྟེ་ཁོང་གི་ཁ་སྣ་སོགས་ནས་ཁྲག་མང་པོ་བཞུར་གྱི་ཡོད་སྐོར་བརྗོད་འདུག